Imtella' Ġunju 22, 2021 - Aġġornata 22 Ta' Ġunju, 2021 3:58pm Il-Gvern Ingliż ħabbar li se jkunu 60,000 il-partitarji li se jkunu jistgħu jattendu għaż-żewġ semifinali u l-finali tal-EURO 2020. Il-Gvern Ingliż ħabbar li l-ammont ta' partitarji żdied għal aktar minn 60,000 ruħ għat-tliet logħbiet. Dan ifisser 75% fil-mija ta' kemm jiflaħ partitarji dan l-istadium ikoniku fl-Ingilterra. Intant dalgħodu l-Prim Ministru Taljan Mario Draghi ġie kwotat jgħid li l-finali tal-EURO 2020 għandha timxi minn Wembley Stadium f'Londra għal Ruma. Dan wara li r-Renju Unit ra żieda qawwija fil-każijiet tal-coronavirus minħabba tixrid tal-varjant delta, li ġie identifikat l-ewwel fl-Indja.